**Lesson-Study технологиясын қолданудың әлемдік тәжірибесі**

Lesson Study – педагогикалық тәсіл, Жапонияда Батыста қолданылатын "Іс-әрекеттегі зерттеу" тәсілінен шамамен 70 жыл бұрын - 19-ғасырдың 70-ші жылдарында құрылған. Сабақты зерттеу /Lesson Study (жапон тілінде Jugyou Kenkyuu) ұғымы мен практикасы Жапониядан бастау алып, бүкіл әлемде кеңінен танылған.

Сабақты зерттеу /Lesson Study тәсіліне қызығушылық ағылшын тіліндегі білім беру кеңістігінде тек 1999 жылы пайда болды, сол кезде Стиглер мен Хиберттің (Stigler&Hiebert) "Оқытудағы олқылық: әлем мұғалімдерінің сыныпта білім беруді жақсартуға арналған ең жақсы идеялары" жариялымы шыққан болатын, бұнда АҚШ, Германия және Жапония елдерінде математика сабақтары салыстырылды. Сабақты зерттеу содан бері бүкіл әлемге таралып, Азия, Еуропа, Солтүстік Америка, Таяу Шығыс және Африка елдерін қамтыды. Нәтижесінде 2005 жылы Гонконг Білім беру Институтында кеңсесі бар Дүниежүзілік Сабақты Зерттеу Қауымдастығы (WALLS) құрылды (www.walsnet.org).

Сабақты зерттеу /Lesson Study әдебиетте пайда болған негізгі анықтамаларының бірі - жоспарлау, бақылау және талдау саласындағы бірлескен педагогикалық практиканың рефлексивті циклі деген тұжырымдамасы, бұл кезде бір циклдің нәтижесі рефлексивті талқылауға және келесі сабақты одан әрі жоспарлауға негіз болады (Lewis, 2002; Takahashi & Yoshido 2004; Nakano 2011).

Бүгінгі таңда Lesson-Study технологиясы Жапония мен Ұлыбританиямен қатар, Сингапурда, Гонконгта, Қытайда, Қазақстанда, АҚШ-та, Швецияда, Канадада, Австралияда және т.б. елдерде қолданылады. Бұл технология Ресейде де қолданылады.

Lesson Study Батыста осы ғасырда - американдық зерттеушілер, АҚШ-тың ұқсас оқушылар топтарымен салыстырғанда, жапондық мұғалімдердің жалпы педагогика саласында да, жапондық оқушылардың білім жетістіктерінің жоғары деңгейін қамтамасыз ететін оқу пәні бойынша да терең білімі бар екенін растағаннан кейін ғана танымал болды (Стиглер және Хиберт, 1999; TIMSS., 1999).

Бұл тәсіл батыс елдерде, соның ішінде АҚШ, Ұлыбритания, Швеция мен Канадада да қолданылады.

Қазіргі уақытта Питер Дадли Lesson-Study технологиясының ғылыми негіздерін әзірлеумен және ілгерілетумен айналысады. Оның PhD дәрежесі бар, Лестер қ. (Ұлыбритания) құрметті профессоры болып табылады. Питер Дадлидің Шығыс Лондондағы және шетелдегі бастауыш және орта мектептерде сабақ беруде үлкен практикалық тәжірибесі бар, білім беру саласындағы бірқатар монографиялардың авторы, Lesson Study технологиясын қолдану бойынша түрлі зерттеу бағдарламаларының кеңесшісі болып табылады. Ол 5 жыл бойы Ұлыбритания Үкіметі жанындағы Бас Ұлттық стратегияның жетекшісі болды. Питер Дадли - білім саласындағы бірқатар монографиялардың авторы, 2001 жылы Ұлыбританияда Lesson Study тәсілін енгізген алғашқы зерттеуші-ғалым. Соңғы 12 жылда, Питер Дадли Lesson Study тәсілін қолдану бойынша бірқатар ұлттық ғылыми бағдарламалар мен мемлекеттік бастамалардың кеңесшісі, Lesson Study Дүниежүзілік қауымдастығының құрметті Бас хатшысы болып табылады. Оның "Мұғалімдер Lesson Study контекстінде қалай оқиды" атты зерттеуі 2012 жылы Британдық білім саласындағы зерттеулер қауымдастығы тарапынан марапатқа ие болды.